o
HILLSONG TV: Ennustettava odottamattomuus 1/3
Tervetuloa ohjelmamme pariin!
Aiheenamme on tänään ennustettava odottamattomuus.
Ensiksi kuulemme todistuksen siitä, -
miten Kristuksen voima muutti erään henkilön elämän.
Ennen vuosituhannen vaihdetta elämäni oli aika vaikeaa.
Etsin vastauksia. Opiskelukaverini kutsui minut Hillsong-seurakuntaan.
Koin sinä iltana konferenssissa jotakin sanoinkuvaamatonta.
Koin vahvasti Jumalan läsnäolon.
Se muutti näkökulmiani. Sanoma sopi hyvin tilanteeseeni.
Käsitin, että olin yrittänyt ponnistella omin voimin.
Sain tilaisuuden aloittaa alusta.
Jeesus tuli osaksi elämääni.
Tein valinnan. Se muutti koko elämäni.
Jumalan voima ja rakkaus tekivät minuun suuren vaikutuksen.
Aloin elää Jumalan Sanan mukaisesti.
Se vaikutti ihmissuhteisiini perheessä ja ystäväpiirissä.
Psalmi 45:16: -
"Sinun poikasi tulkoot sinun isiesi sijaan;" -
"aseta heidät ruhtinaiksi kaikkeen maahan."
"Minä teen sinun nimesi kuuluksi suvusta sukuun."
"Sen tähden kansat sinua ylistävät aina ja iankaikkisesti."
Heprealaiskirjeessä lainataan tätä kohtaa puhuttaessa Jeesuksesta.
Se on messiaaninen psalmi.
On ihanaa, että sanotaan: "Pojat tulevat isien sijaan."
Se on hyvä uutinen pojille, mutta haastavaa isille.
Jakeessa ei sanota "Pojat tulevat isien rinnalle", -
vaan "Pojat tulevat isien sijaan."
Tuntuu, että meidät syrjäytetään.
Sitähän isyys merkitsee.
Rakennamme uutta sukupolvea, joka ylittää saavutuksemme -
ja joka vie asiat villeimpiä kuvitelmiammekin pidemmälle.
"Pojat tulevat isien sijaan."
Jumala sanoi Saaralle, -
että hänestä tulee kansakuntia, polveutuu kansojen kuninkaita.
Ps. 45:16:ssa sanotaan, -
että pojista on tuleva ruhtinaita kaikkeen maahan.
Haluan rakentaa seurakuntia, joista nousee ruhtinaita maahan.
Uskon sellaisiin palvelutehtäviin ja seurakuntiin, -
joista hengellisesti ajateltuna nousee kuninkaita.
Ajattele isiä istutettuina, tunnettuina ja koeteltuina.
Ajattele poikia tuntemattomina, koettelemattomina -
ja istuttamattomina.
Tämän sanoman otsikko on Ennustettava odottamattomuus.
Ennustettavuus vastaan odottamattomuus
Ajattele isiä tunnettuina ja ennustettavina.
Ajattele poikia tuntemattomina ja arvaamattomina.
Ihmisluonnolla on taipumus palauttaa asiat isien luo, -
vakaaseen vallitsevaan tilaan.
Viihdymme totutussa tiedossa ja vakiintuneessa tilassa, -
yleisessä ajattelussa, kansanuskossa, -
yleisesti hyväksytyssä ajattelussa, enemmistön mielipiteessä, -
yleisessä mielipiteessä.
Uskon Jumalan tahdon olevan se, -
että siirrymme totutusta ja ennustettavissa olevasta -
tuntemattomaan ja arvaamattomaan.
Se on vaarallinen elämän- ja ajattelutapa.
Ihminen haluaa luonnostaan palata tuttuun ja ennustettavaan.
Haluan rohkaista jokaista johtajaa ja seurakunnan jäsentä -
suuntautua kohti tuntematonta ja arvaamatonta.
"Pojat tulevat isien sijaan."
Muutamia vuosia sitten eri puolella maailmaa -
kaksi suurta Jumalan miestä ja pastoria -
muuttivat Taivaan kotiin.
Kummankin poika jatkoi isänsä työtä.
Toinen poika oli kunnioittanut isäänsä aina mielellään.
Hän muutti isänsä jättämää palvelutyötä.
Hän johti sen tuntemattomaan ja arvaamattomaan.
Palvelutyö kasvoi räjähdysmäisesti.
Olen tutustunut kumpaankin palvelutyöhön.
Toinen puolestaan teki kaikkensa, -
jotta isän palvelutehtävä pysyisi hengissä -
ja jotta se pysyisi mahdollisimman tehokkaana.
Mikä surullista, palvelutehtävä on kutistunut.
Se on vain muisto menneistä päivistä.
Uskon haasteemme olevan se, että viemme asioita kohti poikia, -
tunnetusta tuntemattomaan, ennustettavasta arvaamattomaan.
Mitähän sinä koet hengessäsi?
Pyritkö vetämään asioita takaisin isille vai vietkö niitä pojille, -
jotta voisimme tehdä ruhtinaita kaikkeen maahan.
Jeesus oli arvaamaton kaveri, kun Hän eli maan päällä ihmisenä.
Hän meni aina eteenpäin.
Opetuslapsilla oli tekemistä perässä pysymisessä.
Joh. 4:ssä Jeesus tapasi naisen kaivolla.
Jeesus puhui samarialaiselle, -
mikä oli täysin sopimatonta siinä kulttuurissa.
Saati sitten se, että Hän puhui samarialaisnaiselle!
Siinä kaikkien nähden!
He keskustelevat siinä vedestä ja kaivosta.
Seuraavassa hetkessä Jeesus jo sanookin olevansa vesi ja lähde.
Nainen miettii, mitä vettä ja lähdettä Jeesus tarkoittaa.
Opetuslapset palaavat syömästä.
Jeesus sanoo heille: "Ruokaani on se, että teen Isäni tahdon."
He pohtivat, kuka toi Jeesukselle ruokaa, -
mutta Jeesus puhuu jo pelloista ja sadonkorjuusta.
Jeesuksen perässä pysyminen oli vaikeaa!
Jeesuksen opetukset olivat käytännönläheisiä.
Hän puhui maanviljelystä, viininviljelystä ja kalastuksesta.
Hänen vertauksensa olivat aivopähkinöitä.
Juuri kun luuli löytäneensä punaisen langan, -
Jeesus haastoi aina kohti arvaamatonta ja tuntematonta.
Haluamme, että asiat ovat ennustettavia ja tuttuja.
Pidämme asioiden palauttamista isille melkeinpä vanhurskaana.
Jumalan Sana on ainoa asia, joka kestää iäti.
Jos seurakunta haluaa saavuttaa sen, mitä Jumala tarjoaa, -
meidän täytyy pyrkiä vakiintuneesta uuteen, -
ennustettavasta odottamattomaan, tunnetusta tuntemattomaan.
Tarvitsemme ennustettavaa odottamattomuutta.
Tietyillä elämänalueilla ennustettavuus on hyvä asia.
Rohkaisen olemaan ennustettava tietyillä elämänalueilla.
Niistä ensimmäinen on uskollisuus.
Uskollisuutemme täytyisi olla ennustettavaa.
Kaikille pitäisi olla selvää, kenelle olemme uskollisia.
Meidän ei pidä yrittää miellyttää kaikkia ympärillämme.
Uskollisuus ei ole pinnallista.
Uskollisuuden pitäisi tunkeutua olemuksemme syvempiin kerroksiin.
Uskollisuutemme pitäisi olla päivänselvää.
Haluan olla ennustettavissa, kun kyse on uskollisuudestani.
Sananlaskujen mukaan ystävällisellä on paljon ystäviä.
Amplified-käännöksessä annetaan erilainen näkökulma: -
Ihminen, joka yrittää olla kaikkien ystävä, -
on huono ystävä.
Jos yrittää miellyttää kaikkia, ei voi olla kenenkään tosi ystävä.
Jotkut yrittävät olla kaikkien ystäviä.
Meidän on käsketty olemaan syntisten ystäviä, -
mutta pidetään huolta siitä, että olemme uskollisia.
Luotettavuus on toinen alue, jolla täytyy olla ennustettava.
Rohkaisen jokaista nuorta ja muusikkoa luotettavuuteen.
Aamukahdeksan tarkoittaa aamukahdeksaa.
Seurakuntamme on hyvin spontaani.
Meillä on rakenteita tiettyyn pisteeseen asti.
Yritämme pitää ne pinnan alla, ei päällä.
Jumalanpalveluksemme alkaa aina annettuna aikana.
Jumalanpalveluksemme myös päättyy tarkalleen 1,5 tuntia alkamisesta.
Seurakunnasta, jota kutsutaan luovaksi ja spontaaniksi, -
se kuulostaa hyvin ennustettavissa olevalta.
Kaikki, jotka käyvät seurakuntamme tilaisuuksissa, -
saapuvat paikalle, koska he haluavat tulla.
Sydneyn kaltaisissa kaupungeissa ihmiset ovat kiireisiä.
He työskentelevät pitkää päivää ja vievät lapsia harrastuksiin.
Nurmikot eivät leikkaannu itsestään.
Toivon ihmisten pystyvän luottamaan siihen, -
että tilaisuutemme alkavat ja päättyvät aina ajallaan.
Koen olevani sen velkaa heille.
Meille suodaan se armo, -
että he ovat mukana palvelu- tehtävässämme ja seurakunnassamme.
Usko on kolmas alue, jolla ennustettavuus on suotavaa.
Uskomme tulisi olla ennustettavissa.
Paavali sanoo: "Minä tunnen Hänet, johon minä uskon," -
"ja olen varma siitä, että Hän on voimallinen siihen päivään asti" -
"säilyttämään sen, mikä minulle on uskottu."
Tunnen, uskon, olen varma, minulle on uskottu.
Se kuulostaa ennalta arvattavalta.
Kasvamme Jumalan tuntemisessa.
Otamme askeleita -
ja tutkimme Jumalan Sanan ja viisauden tutkimattomia aarteita.
Meidän täytyy tietää, mihin uskomme.
Sen ei saa olla arvaamatonta. Seurakunta voisi huonosti, -
jos yhtenä sunnuntaina uskoisin yhtä, seuraavana toista.
Tunnen, uskon, olen varma. En halua olla dogmaattinen.
Tunnen, uskon, olen varma ja sitoutunut.
Sanokaa: Tunnen, uskon, olen varma ja sitoutunut.
Se on ennalta arvattavaa.
Ennustettavuus on hyvä asia, mitä tulee uskottavuuteen -
ja esimerkkinä olemiseen.
Rukoilen, että esimerkkimme olisi ennalta arvattavaa -
ja että ihmiset tietäisivät, ketä ja mitä kannatamme.
Rukoilen, että johtajana uskottavuuteni ja esimerkkini -
ovat ennalta arvattavaa ja odotettavissa olevaa.
Uskon, että johtajan täytyy elää omaatuntoaan kuunnellen.
Viidenneksi ennustettavuus on hyvä asia sitoumuksissa.
Meidän täytyy hoitaa asiat loppuun asti.
On helppoa saada ihmiset innostumaan tehtävästä.
On helppoa saada kädet nousemaan.
On haastavampaa saada ihmiset pysymään mukana.
Päätetään olla ennalta arvattavia sitoumuksissamme.
Kyllä on kyllä, ei on ei.
Yllämme suuriin saavutuksiin, jos ihmisten sitoutuminen on selvää.
Näyt ovat seitsemäs alue, joka vaatii ennustettavuutta.
Näkyjen täytyy olla johdon- mukaisia ja ennalta arvattavia.
Huolimatta vastustuksesta ja haasteista, -
olemme selvästi sitoutuneita Jumalalta saamalle näyllemme.
Emme pysähdy emmekä joudu sivuraiteille -
emmekä anna minkään astua meidän ja näkymme välille.
Päätetään olla ennustettavia näkyjemme suhteen.
Ihminen on taipuvainen kallistumaan ennalta arvattavan puoleen.
Turvaudumme siihen, mikä on tuttua. Pelkäämme uutta ja meitä nuorempaa.
On ilo nähdä, kuinka joku voimistuu ja kasvaa omaksi itsekseen.
On mahtava kokea, että voi olla auttamassa siinä.
Tapaamme aina palata tuttuun ja ennalta arvattavaan.
Jeesuksessa ei ollut mitään ennalta arvattavaa.
Hän kertoi uudenlaisia vertauksia.
Hän puhui rakastavasti ja arvostaen, -
mutta ihmiset jäivät miettimään, kuka Hän oikein oli.
Lopulta he ymmärsivät, että Hän oli Jumalan Poika.
Meidän on valmiita ottamaan joskus riskejä, -
varustamaan nuorempia sukupolvia -
ja päästämään nuoruuden luovuus valloilleen.
Me kaikki emme ole enää niin nuoria, -
mutta meillä on nuori henki, joka tekee meistä arvaamattomia.
Se tuo uusia mahdollisuuksia, auttaa ottamaan isompia riskejä -
ja näkemään isompia siunauksia ja suurempaa tyydytystä.
Rohkaisen sinua näkemään, että sinulla on mahtava tulevaisuus.
Jos tyydymme totuttuun, jäämme paitsi suurista mahdollisuuksista.
Mitähän Jumala mahtaa sinulle tarjota?
Ota riskejä, ole rohkea ja huomaa, -
että sinulle on varattuna tutkimattomia mahdollisuuksia.
Tartutaan uusiin tilaisuuksiin ja seurataan Jeesuksen esimerkkiä.
Hänen uskollisuutensa, rakkautensa ja sitoumuksensa -
olivat ennustettavia, -
mutta Hänen toimintansa oli arvaamatonta ja jännittävää.
HÄN, JOKA ON TEISSÄ ALOITTANUT HYVÄN TYÖNSÄ, -
MYÖS SAATTAA SEN PÄÄTÖKSEEN.
Jeesus haluaa, että seurakunta loistaa kirkkautta.
Se on paikka, johon ihmiset tulevat palvomaan suurin joukoin.
Rukoilen, ettet jää etäälle vaan tulet ytimeen -
että rakastaisimme Jumalaa ja ihmisiä koko olemuksellamme.
Herran Henki on yllämme, koska Hän on voidellut meidät -
julistamaan ilosanomaa särkyneille ja hylätyille.
HILLSONG-KONFERENSSI
ERIKOISVIERAAT: -
Jumala haluaa meidän kukoistavan kaikilla elämänaloilla.
Brian Houstonin elämäntaito-oppaat auttavat rakentamaan elämää.
Kirjat ovat saatavana yhdessä paketissa.
Pakettiin kuuluu siunattua elämää, ihmissuhteita, -
menestymistä, viisaita valintoja ja terveyttä käsitteleviä kirjoja.
Kirjat ovat englanninkielisiä.
Viisi kirjaa sisältävän paketin hinta on 25 puntaa.
Tilaajille lähetämme kokoelmalevyn 7 punnan lisähintaa vastaan.
Levyllä on Hillsong-kuoron 17 suosikkikappaletta.
Tilaa puhelimitse tai internetin kautta.
Palvonta voi muuttaa elämän ilmapiirin.
Tule mukaan palvontaan. Anna sanojen olla elämäksi.
Kun keskitymme palvonnan aikana Herraan, -
käännämme katseemme ongelmasta vastaukseen.
Rakkaus tuli alas luoksemme
Nöyränä syntisen ristille
Mursit häpeäni ja syntini
Nousit ylös voittajana
Uskollisuuttasi ei voi kieltää
Myrskyn ja tulen läpi
Tämä totuus minut vapauttaa
Jeesus Kristus elää minussa
Olet väkevämpi, olet väkevämpi
Synti on murskattu
Pelastit minut
Kirjoitettu on
Kristus on noussut
Jeesus, olet kaiken Herra
Ei alkua eikä loppua
Olet toivoni ja puolustajani
Tulet etsimään kadonnutta
Maksoit kaiken ristillä
Olet väkevämpi, olet väkevämpi
Synti on murskattu
Pelastit minut
Kirjoitettu on
Kristus on noussut
Jeesus, olet Herra
Olet rakkaus
Olkoon nimesi korotettu
Korotettu
Olkoon nimesi korotettu
Korotettu
Olkoon nimesi korotettu
Korotettu
Armosi on ylenpalttinen
Sanaasi uskon
Odotan Sinua. Tahdon lähellesi
Anna Henkesi minua uudistaa
Vaivun jalkojesi juureen
Palvon Sinua tässä
Läsnäolosi minussa
Jeesus, valaise tieni
Sanasi voimalla
Olen lunastettu
Hengessäsi olen vapaa
Vaivun jalkojesi juureen
Palvon Sinua tässä
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Kiitos seurasta. Jumalan siunausta!
Hyvää viikkoa Jeesuksen nimessä, aamen.
Kysy lisätietoja tuotteistamme -
tai ryhdy kumppaniksemme viemään eteenpäin Kristuksen ilosanomaa.
Ota yhteyttä puhelimitse tai postitse.
Käy myös ohjelman kotisivuilla.
Suomennos: Marianne Tenetz